<classify> MKURUGENZI wa Halmashauri ya Mji wa Tarime Elias Ntiruhungwa amewasimamisha kazi maofi sa waandamizi wawili wa afya katika Hospitali ya Mji wa Tarime, kwa tuhuma za matumizi mabaya ya kadi za Bima ya Afya NHIF.Waliosimamishwa ni Mganga Mfawidhi wa hosptali hiyo Chacha Ombure na Mkuu wa kitengo cha Bima ya Afya, Ally Salum. Akitangaza uamazi huo juzi, Mkurugenzi huyo alisema kitengo cha bima ya afya katika hospitali hiyo ya serikali kinahusishwa na wizi wa Sh milioni nane na matumzi mabaya ya kadi za NHIF.Ntirihungwa alisema tayari ameunda kamati ya kuchunguza tuhuma hizo ili kubaini ukweli wa jambo hilo ambalo lilionekana kumshitua na kulazimika kuitisha kikao cha dharura na timu ya uongozi wa hospitali hiyo kutangaza maamuzi hayo.Mtasimama kazi kupisha uchunguzi na ikibainika kuwa hata shilingi 100,000 imepotea hakuna atakayerudi kufanya kazi katika serikali ya sasa,alisistiza. Pamoja na mambo mengine, tume ya Ntiruhungwa itachunguza madai kuwa maofisa wa kitengo cha bima wamekuwa wakichelewesha kuwapatia wahusika kadi za NHIF kwa lengo la kuzitumia kujipatia fedha katika maduka ya dawa yaliyopo Tarime mjini kwa njia ya udanganyifu.Haiwezekani ukachukua kadi ambayo siyo yako ukaitumia wakati mwenye kadi hajaugua na hajapata kadi yake. Lazima muwe na huruma kwa wananchi, alisema mkurugenzi huyo na kuongeza kuwa watu wawili ambao inasemekana walikuwa na mikataba ya muda mfupi katika hospitali hiyo na ghafla wametoweka watasakwa ili wahojiwe kuhusiana na tuhuma hizo.Hao wengine wawili ambao hawapo tutawatafua watuambie kwa nini wametoroka, alisema Ntiruhungwa na kuongeza kuwa kuna uwezekano idadi ya watu wanaojihusish na udanganyifu ikaongezeka.  <topic>: KITAIFA 